আলফ্রেড লিটলটন
আলফ্রেড লিটলটন, কেসি (ইংরেজি: Alfred Lyttelton; জন্ম: ৭ ফেব্রুয়ারি, ১৮৫৭ - মৃত্যু: ৫ জুলাই, ১৯১৩) লন্ডনের ওয়েস্টমিনস্টার এলাকায় জন্মগ্রহণকারী ইংরেজ আন্তর্জাতিক ক্রিকেটার ও ফুটবলার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৮০ থেকে ১৮৮৪ সময়কালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। এছাড়াও, ব্রিটিশ রাজনীতিবিদ ছিলেন তিনি। ১৯০৩ থেকে ১৯০৫ সময়কালে উপনিবেশের বিদেশমন্ত্রীর দায়িত্ব পালন করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে মিডলসেক্স ও কেমব্রিজ বিশ্ববিদ্যালয় দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ের পাশাপাশি আন্ডার-আর্ম রাইট-আর্ম বোলিং করতেন।